Ce știm despre viitor?
Întrebare dificilă, răspuns simplu: nimic.
Nu putem prezice viitorul.
Putem doar crea o viziune a viitorului, cum ar putea fi,
viziune ce scoate la iveală idei disruptive, care inspiră,
acesta fiind cel mai important motiv
care sfarmă lanțurile gândirii convenționale.
Sunt mulți oameni
care și-au creat propria viziune despre viitor.
De pildă, această viziune de la începutul secolului XX.
Zice aici că acesta e avionul pan-oceanic al viitorului.
Ia doar o zi jumătate să zboare peste Atlantic.
Azi știm că această viziune de viitor nu s-a împlinit.
Aceata e cel mai mare avion pe care-l avem,
Airbus A380. E uriaș,
încap mulți în el
și, tehnic, e complet diferit
de viziunea pe care v-am arătat-o.
Lucrez în echipă cu Airbus
și am creat o viziune proprie
despre un viitor mai sustenabil al aviației.
Sustenabilitatea e foarte importantă,
trebuind să înglobeze valori sociale,
dar și economice și ecologice.
Am creat o structură foarte aparte
ce imită forma unui os sau schelet
ce apare în natură.
Poate arată puțin ciudat,
mai ales pentru cei ce se ocupă cu structuri în general.
Dar cel puțin e un fel de obiect de artă
pentru explorarea ideilor noastre despre un viitor diferit.
Cine sunt viitorii noștri clenții?
Sunt cei în vârstă, tinerii,
puterea femeilor în creștere,
și mai e o mega-tendință ce ne afectează pe toți.
Iată viitoarele date antropometrice.
Copiii noștri cresc mai înalți, dar, în același timp,
creștem într-o altă direcție.
Deci, în avion, avem nevoie de spațiu
într-o zonă foarte aglomerată.
Acești oameni au alte nevoi.
Vedem o nevoie clară de promovare a sănătății active,
mai ales în cazul persoanelor vârstnice.
Vrem să fim tratați ca fiind unici.
Ne place să fim productivi pe tot parcursul călătoriei
și, în viitor vom dori
să utilizăm cea mai nouă interfață om-mașină
pe care dorim s-o integrăm și s-o punem la dispoziție într-un singur produs.
Am combinat aceste nevoi cu tendințele tehnologice.
De pildă, ne-am pus întrebarea:
cum am putea face mai multă lumină?
Cum să lăsăm mai multă lumină naturală în avion?
Acest avion, de exemplu, nu mai are geamuri.
Cum e cu softurile pentru date și comunicații
de care vom avea nevoie?
Părerea mea e că avionul viitorului
va avea propria sa conștiință.
Va semăna mai mult cu un organism viu
decât cu un ansamblu tehnologic complex.
Va fi foarte diferit în viitor.
Va comunica direct
cu fiecare pasager și mediul său.
Apoi vorbim și despre materiale,
de biologie sintetică, de exemplu.
Și părerea mea e că vor fi tot mai multe materiale noi
pe care le vom integra mai apoi în structură,
aceasta fiind una din temele majore ale proiectării aeronavelor.
Să comparăm acum lumea veche cu cea nouă.
Vreau să vă arăt ce facem la ora actuală.
Asta-i o parte a unui compartiment de odihnă a echipajului unui A380.
Are greutate mare
și un design clasic.
Iată o piesă cu destinație similară.
E proiectat după forma unui os.
Procesul de proiectare e cu totul diferit.
În primul caz avem 1,2 kg,
în al doilea 0,6 kg.
Această tehnologie, printarea 3D, și noile reguli de proiectare
ne ajută mult să reducem greutatea,
cea mai mare problemă în proiectarea aeronavelor
pentru e direct legată de emisiile de gaze de seră.
Să ducem ideea mai departe.
Cum își construiește natura componentele și structurile?
Natura e foarte deșteaptă. Pune toate informația
în mici unități de asamblare, numite ADN.
Cu ele natura construiește schelete mari.
Vedem o abordare de jos în sus,
toate informațiile, după cum am spus, sunt în ADN.
Designul e combinat cu o abordare de sus în jos
pentru că în viața cotidiană,
ne antrenăm mușchii, scheletul
ce devine tot mai puternic.
O abordare similară se poate aplica și tehnologiei.
Componentele noastre de asamblare sunt nanotuburi de carbon, de exemplu,
pentru a crea în final un schelet mare fără nituiri.
Iată cum arată.
Imaginați-vă că există nanotuburi de carbon
ce cresc în interiorul unei imprimante 3D
fiind cuprinse într-o matrice de plastic,
urmând forțele ce apar în componentă.
Sunt trilioane.
Se aliniază fibrelor din bloc
și cu acest bloc se fac optimizări morfologice,
rezultând structuri și sub-structuri
ce permit transmiterea de energie electrică sau de date.
Luăm acest material, îl combinăm
cu o abordare de sus în jos
și construim componente tot mai mari.
Deci, cum ar putea arăta avionul viitorului?
Avem scaune diferite
ce se adaptează la forma pasagerului,
la datele sale antropometrice.
Avem spații pentru activități sociale în avion
ce pot deveni de exemplu
un teren de golf virtual.
În sfârșit, acestă structură bionică
acoperită de o membrană transparentă de biopolimeri
ce va schimba radical
aspectul avionului în viitor.
Deci, după cum a zis Jason Silva,
dacă-l putem imagina, de ce să nu-l facem?
Ne vedem în viitor. Mulțumesc.
(Aplauze)